《蒙和府待制宠和前韵又承东湖水嬉之招一首》
宋代·苏籀

一声巧啭柳巅头，半丈红芳送晓筹。
天气柔嘉收积雨，林花稠叠竦高楼。
七槃长袖重新制，九醖空樽讵足忧。
丘壑夔龙位岩石，何妨送帽对沙鸥。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。